
	DĖL PIRKIMO ID 1428203 ATSAKYMŲ Į TIEKĖJŲ KLAUSIMUS



CVP IS priemonėmis 2025-03-14 gauti tiekėjų klausimai, į kuriuos nebuvo atsakoma, kaip į pavėluotus. Atidėjus pasiūlymų pateikimo terminą komisija į šiuos klausimus atsako taip, kaip nurodyta 1 lentelės tekste „Atsakymai“:

					1 lentelė
	[bookmark: _Hlk169004015]Eil. Nr.
	Klausimai
	Atsakymai

	25.
	Projekto bendrojoje dalyje (cituojame) „Prieš atliekant visus žemės kasimo darbus, Ukmergės senamiesčio (17116) tvarkomos teritorijos dalyje, būtina atlikti archeologinius tyrinėjimus“. 
Ar reikia pasiūlyme įsivertinti šiuos darbus? Jei taip, prašome papildyti žiniaraščius.
	Tiekėjams archeologinių žvalgomųjų darbų kainos įsivertinti nereikia. Šiuos tyrinėjimus Užsakovas užsakys pats. 

	26.
	Norime pasiteirauti, projekte numatyta iškisti esamus medžius, ar reikia įsivertinti medžių atkuriamąją vertę? Jei taip, prašome patikslinti, kokai suma turi būti įvertinta pasiūlyme.
	Medžių atkuriamosios vertės įsivertinti nereikia.

	27.
	Ar galima įterpti į skaldos pagrindą frezuotą asfaltbetonį iki 30 proc. mišinio tūrio.
	Projekte frezuoto asfalto įterpimas į skaldos pagrindą nenumatytas. Rekonstravimo darbų techninės specifikacijos 8 p. nustatyta, kad „Nufrezuotą asfaltbetonį Rangovas sandėliuoja ir Užsakovo nurodymu pakrauna ir išveža į Užsakovo nurodytą vietą.“. Tai įvertinta ir Darbų kiekių žiniaraščio Nr. 1  1.16. punkte.

	28.
	Ar galima įterpti į asfalto pagrindo mišinį frezuotą asfaltbetonį iki 20 proc. mišinio tūrio.
	Projekte frezuoto asfalto įterpimas į asfalto pagrindo mišinį nenumatytas. Rekonstravimo darbų techninės specifikacijos 8 p. nustatyta, kad „Nufrezuotą asfaltbetonį Rangovas sandėliuoja ir Užsakovo nurodymu pakrauna ir išveža į Užsakovo nurodytą vietą.“. Tai įvertinta ir Darbų kiekių žiniaraščio Nr. 1  1.16. punkte.

